title: Pêr Bourdellez
text: Pêr Bourdellez, ganet d'ar 17 a viz Du 1907 e Belleger (Servel), ha marvet e Gwareg d'ar 24 a viz Gouhere 1989, a oa beleg, kelenner italianeg, skrivagner hag emsaver.
  
  Studiet en deus e Skolaj Sant-Jozef Lannuon.
  
  Kelenner eo bet war an italianeg e Skolaj Sant-Jozef Lannuon ha war ar brezhoneg er skol intron-Varia Gampostal e Rostrenenn. E fin e vuhez e oa aluzener e kouent Gwareg.
  
  Gant Edouard Ollivro, eus Louaneg, ha kelenner istor er skolioù-stad a-raok bezañ politiker, en doa krouet ar GEES, bodadoù-studi an ekonomiezh er skolioù. 
  
  Skrivet en deus pennadoù diwar-benn an istor hag an ekonomiezh e brezhoneg, ha troet skridoù italianek.
  
  Adaozadurioù, troidigezhioù 
  -e brezhoneg
  
  Renket pe adaozet eo bet e brezhoneg a-vremañ hag e peurunvan gant Pêr Bourdellez, skeudennet gant Erwan Kervella gantañ an anv a "Ar Pevar Mab Emon lesanvet Ar Pevar Marc'h Limon" hag embannet gant ar gelaouenn Skol, niverenn 36,37, 38, e 1967.
  
  -diwar an italianeg
   Dante Alighieri, An Divina Commedia. Imbourc'h, 1977.
   Danvez-priedoù, gant Alessandro Manzoni, Mouladurioù Hor Yezh, 1986,
  
  -diwar ar saozneg:
   Kêr al loened (lodenn gentañ), gant George Orwell, embannet er gazetenn Al Liamm, niv. 152, Mae-Mezheven 1972.
   Ar c'hleier (The Bells), ur varzhoneg gant Edgar Allan Poe, embannet en dastumad Edgar Poe troet gant Per Denez, Hor Yezh, 1995. 
  
  Beleien Breizh
  Troerien Breizh
  Troourien vrezhonek
  Bleun-Brug
  Ganedigezhioù 1907
  Marvioù 1989
  Skrivagnerien vrezhonek
  Priz Langleiz